**KALESNINKŲ MYKOLO RUDZIO PAGRINDINĖS MOKYKLOS**

**2025 M. MOKINIŲ PAŽANGOS IR PASIEKIMŲ GERINIMO PRIEMONIŲ PLANAS**

1. Mokinių pažangos ir pasiekimų gerinimo priemonių plano (toliau – planas) paskirtis numatyti priemones, veiklas mokinių mokymosi pasiekimams gerinti.
2. Mokyklos direktoriaus pavaduotojas ugdymui vykdo plano įgyvendinimo koordinavimą ir priežiūrą.
3. Mokymosi pagalbos mokiniui teikimo dalyviai: mokomųjų dalykų mokytojai, klasės vadovai, švietimo pagalbos specialistai, vaiko gerovės komisija, mokyklos administracija, tėvai (globėjai, rūpintojai).
4. **Dalykų mokytojų funkcijos:**
   1. identifikuoja mokymosi pagalbos poreikį ir bendradarbiauja su klasės vadovu, mokinio tėvais;
   2. pamokose koreguoja mokinio mokymąsi, pritaiko užduotis pagal mokinio gebėjimus;
   3. taiko mokymo(si) priemones ir metodikas, atsižvelgdami į mokinių mokymosi gebėjimus, darbo tempą;
   4. derina įvairius vertinimo būdus, daugiau dėmesio skiria mokytis padedančiam formuojamajam vertinimui (išmokimo stebėjimas, savalaikis grįžtamasis ryšys, ugdymo turinio pritaikymas);
   5. pagal poreikį kviečia mokinio tėvus (globėjus, rūpintojus) dalyvauti pamokose;
   6. numatyta tvarka veda trumpalaikes ar ilgalaikes konsultacijas;
   7. analizuoja panaudotų priemonių veiksmingumą.
5. **Klasių vadovų funkcijos:** 
   1. bendradarbiauja su mokomųjų dalykų mokytojais dėl auklėtinio mokymosi problemų ar mokymosi pagalbos teikimo būdų ir priemonių;
   2. išsiaiškina auklėtinio mokymosi pasiekimų gerinimo pagalbos poreikį ir derina su tėvais (globėjais, rūpintojais) pagalbos priemones bei grafiką;
   3. kartu su auklėtinio tėvais (globėjais, rūpintojais), mokytojais ir auklėtiniu aptaria individualios pažangos tikslus, priemones, pagalbos teikimo galimybes.
   4. vykdo mokinių lankomumo ir pažangumo stebėseną, nelankymo prevencijos priemones.

6. **Švietimo pagalbos specialistų funkcijos:**

* 1. teikia pagalbą mokiniams, klasių vadovams, tėvams (globėjams, rūpintojams);
  2. konsultuoja mokinius, klasių vadovus, tėvus (globėjus, rūpintojus) jiems aktualiais mokymosi pasiekimų gerinimo ir mokymosi pagalbos teikimo klausimais.

7. **Mokyklos vaiko gerovės komisijos funkcijos:**

* 1. svarsto ir organizuoja švietimo pagalbos teikimą, švietimo programų pritaikymą ir individualizavimą mokiniams, turintiems specialiųjų ugdymosi poreikių;
  2. analizuoja taikytų mokiniui priemonių ir būdų pasiekimams gerinti veiksmingumą, pagal poreikį kviečia tėvus (globėjus, rūpintojus) į posėdžius ir/ar teikia rekomendacijas mokytojams, klasių vadovams dėl proceso koregavimo.

1. **Administracijos funkcijos:**
   1. vykdo mokinių mokymosi pasiekimų gerinimo proceso stebėseną ir analizę;
   2. sudaro sąlygas mokiniams gauti pagalbos konsultacijas, rinktis pasirenkamuosius dalykus, dalykų modulius, neformaliojo švietimo programas;
   3. bendradarbiauja su mokomųjų dalykų mokytojais, klasės vadovais, švietimo pagalbos specialistais, mokinių tėvais (globėjais, rūpintojais);
   4. įgyvendina mokinių skatinimo priemones;
   5. sudaro galimybes mokytojams tobulinti kvalifikaciją.
2. **Tėvų (globėjų, rūpintojų) funkcijos:** 
   1. užtikrina, kad mokiniai be pateisinamos priežasties nepraleistų pamokų;
   2. domisi vaiko pasiekimais ir bendradarbiauja su klasės vadovu, dalykų mokytojais, administracija.

|  |  |  |  |  |
| --- | --- | --- | --- | --- |
| Eil. Nr. | **Priemonė** | **Vykdymo laikas** | **Vykdytojai** | **Laukiamas rezultatas** |
| **MOKINIAI, DALYKŲ MOKYTOJAI** | | | | |
| 1. | Pradinių klasių mokiniai asmenines ir socialines kompetencijas įsivertina ir aptaria su mokytoju, fiksuoja Pradinių klasių mokinio individualios pažangos įsivertinimo lape.  Ugdomi mokinių gebėjimai spręsti sąlyginius uždavinius. | Per mokslo metus | Pradinių klasių mokytojai ir mokiniai | Mokiniai mokės įsivertinti savo elgesį, ugdys pareigingumą, atsakingumą, savaran-kiškumą, mokės bendrauti, pasitikėti savo jėgomis. |
| 2. | Mokiniai išsikelia mokslo metams asmeninius mokymosi ir tobulėjimo tikslus ir aptaria juos su dalykų mokytojais, klasės vadovu, pildo individualios pažangos stebėjimo ir fiksavimo lapus. Su klasės vadovu aptaria praėjusių metų ir einamųjų metų pusmečių rezultatus, įvertina pokyčius. | Per mokslo metus | 5–10 klasių mokiniai, mokytojai | Mokiniai mokės planuoti mokymosi tikslus, apmąstys būdus ir priemones, kaip pasieks tikslo. |
| 3. | Teikiamas savalaikis grįžtamasis ryšys, individuali pagalba (per pamoką, per trumpalaikes ir ilgalaikes konsultacijas). Didesnis dėmesys skiriamas mokytis padedančiam formuojamajam vertinimui. | Per mokslo metus | Mokytojai | Taikys mokymosi motyvaciją palaikančius ir skatinančius pažangą mokymosi būdus, ugdys mokėjimą mokytis. Mokiniams teikiama pagalba „čia ir dabar“. |
| 4. | Pamokoje taikomos teksto suvokimo strategijos (raktinių žodžių išskyrimas, pagrindinės minties formulavimas ir pan.).  Ugdomi mokinių gebėjimai spręsti sąlyginius ir geometrinius uždavinius. | Per mokslo metus | Mokytojai,  5–10 klasių mokiniai | Mokinių diagnostinių diktantų ir teksto suvokimo užduočių, tekstinių uždavinių klaidų skaičius mokslo metų pabaigoje mažės. |
| 5. | Naujų dalykų mokymas siejamas su jau žinomais mokiniui dalykais bei jo patirtimi. | Per mokslo metus | Mokytojai | Dauguma mokytojų mokys naujų dalykų kurdami prasmingus ryšius su jau žinomais dalykais ir mokinio patirtimi. |
| 6. | Skaitmeninių išteklių ir priemonių naudojimas (Eduka skaitmeninės pratybos, Vedliai ir kt.). | Per mokslo metus | Mokytojai | Įvairesnis ir veiksmingesnis ugdymo(si) procesas, didės mokymo(si) motyvacija, gerės  pamokos kokybė. |
| 7. | Pamokos vedamos netradicinėse erdvėse.  Vykdoma įvairių dalykų teminė integracija, dalyvaujama projektuose. |
| 8. | Kolegų pamokų stebėjimas ir kolegialus grįžtamasis ryšys. |
| 9. | Rengiami ir vykdomi diagnostiniai atsiskaitomieji darbai skaitmeniniu ir tradiciniu būdu. | Per mokslo metus | Mokytojai,  mokiniai | Suteikiama galimybė mokiniams pasitikrinti ir pasimatuoti pažangą, ją aptarti, mokytojui – planuoti tolesnį mokymą. |
| **KLASIŲ VADOVAI** | | | | |  |  |  |
| 10. | Organizuojami mini pasitarimai su dalykų mokytojais dėl pagalbos mokiniui teikimo rezultatų. | Per mokinių atostogas | Klasių vadovai, mokytojai | Aptarti pagalbos teikimo rezultatai, numatomos priemonės ateičiai. |
| 11. | Vykdoma pamokų nelankymo prevencija. | Per mokslo metus | Klasių vadovai, socialinė pedagogė | Sumažės pamokų, praleistų be pateisinamos priežasties. Palaikomas nuolatinis ryšys su tėvais (globėjai, rūpintojai). |
| 12. | Atlieka mokinių mokymosi pažangos analizę. | I ir II pusmečių pabaiga | Klasių vadovai | Priimti nutarimai dėl pedagoginės pagalbos mokiniams teikimo. |
| 13. | Analizuojami NMPP, PUPP rezultatai. | Birželis, rugsėjis | Klasių vadovai | Drauge su mokytojais aptarti rezultatai, supažindinti tėvai (globėjai, rūpintojai) su rezultatais. |
| **VAIKO GEROVĖS KOMISIJA** | | | | |
| 14. | Organizuoja ir koordinuoja pagalbos teikimą mokiniams, turintiems mokymosi sunkumų ir gabiems mokiniams. | Per mokslo metus | VGK nariai | Mokiniams laiku suteikta pagalba, sumažėjęs nepatenkinamai besimokančių mokinių skaičius. |
| 15. | Organizuoja ir koordinuoja programų pritaikymą ir individualizavimą mokiniams, turintiems specialiųjų ugdymosi poreikių. | Rugsėjis–spalis, vasaris | VGK pirmininkas | Sėkmingai pritaikytos ugdymo programos, laiku suteikta pagalba mokiniams, konsultuoti tėvai (globėjai, rūpintojai). |
| **ADMINISTRACIJA** | | | | |
| 16. | Numatomos trumpalaikės konsultacijos, mokymosi spragoms šalinti. | Per mokslo metus | Direktoriaus pavaduotojas ugdymui | Sudarytas ir paskelb-tas konsultacijų tvar-karaštis. |
| 17. | Individualių planų rengimas 5–10 klasėse. | Pagal poreikį | Direktoriaus pavaduotojas ugdymui | Mokiniui, praleidu-siam nemažai pamokų dėl pateisinamos priežasties (liga), turinčiam didelių mokymosi sunkumų, sudarytas individualus planas 1–2 mėn. |
| 18. | Organizuojamas mokytojų posėdis dėl mokinių pasiekimų priemonių gerinimo remiantis 2025 metų NMPP, PUPP rezultatų analize. | Rugpjūtis | Direktoriaus pavaduotojas ugdymui | Mokytojai supažindinti su nutarimais mokinių pasiekimams gerinti. |
| 19. | Vykdo mokinių skatinimą už mokymosi pasiekimus bei lankomumo rezultatus. | I ir II pusmečių pabaiga | Direktoriaus pavaduotojas ugdymui | Mokiniai sieks geresnių rezultatų. |
| 20. | Organizuoja Mokytojų posėdžius dėl mokymosi pasiekimų svarstymo. | I ir II pusmečių pabaiga | Direktoriaus pavaduotojas ugdymui | Priimami sprendimai dėl pasiekimų gerinimo ir pagalbos organizavimo. |
| 21. | Vykdoma ugdymo proceso stebėsena. | Per mokslo metus | Direktoriaus pavaduotojas ugdymui | Įvertinta ugdymo proceso kokybė, išanalizuoti mokytojų ir pagalbos specialistų veiklos rezultatai.  Pagrįstai priimti sprendimai dėl ugdymo organizavimo kokybės tobulinimo. |
| **TĖVAI (GLOBĖJAI, RŪPINTOJAI)** | | | | |
| 22. | Užtikrinamas geras vaiko pamokų lankomumas. | Per mokslo metus | Tėvai (globėjai, rūpintojai) | Sumažėjęs mokinių praleistų pamokų dėl nelabai svarbių priežasčių skaičius. |
| 23. | Aktyvus dalyvavimas aptariant ir sudarant vaiko individualų planą ir jo įgyvendinimo stebėjimas, pasiūlymų teikimas. | Per mokslo metus | Tėvai (globėjai, rūpintojai) | Vyksta glaudus bendravimas ir bendradarbiavimas.  Mokiniai prisiima atsakomybę už savo mokymąsi. |
| 24. | Domėjimasis vaiko pasiekimais ir bendradarbiavimas su klasės auklėtoju, dalykų mokytojais, administracija. | Per mokslo metus | Tėvai (globėjai, rūpintojai) | Laiku išspręstos mokymosi problemos ar numatytos priemonės mokinių pasiekimams gerinti. |